આ ડોક્યુમેન્ટરી’માં ડિરેક્ટર Ceyda Torun‘એ અલગ અલગ સાત બિલાડીઓની વાત કમ વટ કમ વ્હેણ ઝીલી લીધા છે. કોઈક અલગારી ને લાડકું છે , તો કોઈ પોતાના વિસ્તાર અને પતિ પર એકહથ્થુ શાસન ભોગવે છે , તો કોઈ રેસ્ટોરાંની બહાર એક તહઝીબ સાથે ઉભી રાહ જુવે છે , તો કોઈ બાલ્કની’માં વણનોતરી આવી ચડે છે , તો કોઈ આખો દિવસ સૂતું રહીને રાતે ઉંદરો અને માછલીઓ પકડી ખાય છે , તો કોઈ વ્યવસ્થિત દરકાર ને માન ઝંખી ફેમિનિઝમ’ના સિમ્બોલ સમું ઉભરી આવે છે ,તો કોઈ માટે માર્કેટ જ એનું ઘર છે અને દરેક સ્ટોલ્સ અલગ અલગ રૂમ્સ ! . . . સમગ્ર ડોક્યુમેન્ટરી એટલી તો રસાળ ને પ્રવાહી બની છે કે ક્યારે બિલાડીઓના સંદર્ભે આપણી , સમાજની ને સંસ્કૃતિની વાત વણાઈને કહેવાય જાય કે ખ્યાલ જ ના રહે ! મરૂન રુફટોપ્સ , ટર્કોઈશ ગ્રીન શેડ્સ’વાળા દરિયા સંગે ઉડતા સી-ગલ અને રસ્તાથી એક બે ફૂટની ઊંચાઈએ વિહરતી બિલાડીઓનું આ જગત જુઓ તો ખ્યાલ આવે કે વિઝન અને સિનેમેટોગ્રાફી’નો કેવો સુભગ સમન્વય થયો છે! [ કેનન 5D કેમેરા + ખાસ વિકસિત કેમેરા + રિમોટ કન્ટ્રોલ્ડ ગાડીઓ + ડ્રોન + CCTV ફૂટેજ + નાઈટ વિઝન કેમેરા થકી આ આખું ભાવજગત ફિલ્માવાયું છે , એ મારી ને તમારી જાણ સારું , ઓ વારુ ! ]